Federer ook uit Olimpiese Spele | Maroela Media
Roger Federer. (Foto: Ben STANSALL/AFP)
Jo Black vra in een van sy treffers wat hoop is. Daar is waarskynlik talle diep antwoorde op sy vraag, maar in die sportwêreld beteken hoop die opgewonde verwagting om jou gunstelingspeler vir oulaas by so veel as moontlik groot toernooie te sien speel.
Die vuur van hoop wat in tennisondersteuners gebrand het om vir Roger Federer by die Olimpiese Spele te sien speel, is gister uitgedoof toe die 39-jarige speler aangekondig het dat hy hom aan die skouspel onttrek.
Volgens die Switserse tennislegende sukkel hy weer met sy knieë ná die grasbaantoernooie en hy gaan nie by die Olimpiese Spele in aksie wees nie.
"Ek is ongelooflik teleurgesteld; dit is 'n eer en voorreg om vir Switserland by die Spele te verteenwoordig. Ek het reeds met my rehabilitasieproses begin en hoop om gou weer te speel," het Federer op sosiale media gedeel.
Federer, wat deur Pole se Hubert Hurkacz in die kwarteindronde van Wimbledon uitgeskakel is, het al vantevore gesê dat hy graag in Tokio sal wil speel.
"Ek het in my hart besluit dat ek graag weer aan die Olimpiese Spele wil deelneem. Indien my fiksheid saamspeel, is ek sonder enige twyfel in Tokio. Ek dink nou al vir 'n hele paar weke oor my deelname en om eerlik te wees; ek probeer meer om my skedule as enigiets anders in orde te kry," het hy in 2019 gesê.
Tog staan die horlosie vir niemand stil nie en John McEnroe meen selfs dat Federer nie weer 'n groot toernooi sal wen nie.
"Ek dink nie Roger sal ooit weer 'n Grand Slam-titel wen nie en dat hy sy loopbaan met 20 titels sal afsluit," het die voormalige Amerikaanse speler gesê.
Van uittrede is daar egter (vir nou) nog geen sprake nie.
Bottas se Mercedes-uurglas glo amper leeg
Te veel beserings en hy is nie meer mededingend nie. Tree eerder nou af as na 'n string vernederende nederlae
Hartseer, maar totsiens, Federer.
Die man maak van tennis n grap
Hy was goed nee hy was briljant, maar die ou sit met n probleem hy kan net nie aanvaar hy is klaar nie.